open-index/open-wikipedia-markdown huggingface dataset:
ტაჯიკეთის მეცნიერებათა ეროვნული აკადემიის ქედი

**ტაჯიკეთის მეცნიერებათა ეროვნული აკადემიის ქედი** () — ქედი ტაჯიკეთში, დასავლეთ პამირში. გადაჭიმულია მერიდიანული მიმართულებით თითქმის 110 კმ-ზე; ჩრდილოეთ ნაწილს ეწოდება ალთინმაზარის მთები. უმაღლესი მწვერვალის სიმაღლეა 7495 მ (ისმაილ სამანის პიკი). მაღალია აგრეთვე კორჟენევსკაიას პიკი (7105 მ). 20-ზე მეტი მწვერვალის სიმაღლე 6000 მ-ს აღემატება. აღსანიშნავია მწვერვალები: ღარმოს პიკი (6595 მ), როსია (6875 მ), სენტ-ეგზიუპერის პიკი (6026 მ) და სხვა. ჭარბობს ალპური ფორმის მაღალმთიანი რელიეფი, გვხვდება თანამედროვე დიდი მყინვარები, მათ შორის: ფედჩენკოს მყინვარი, ღარმოს მყინვარი, გეოგრაფიული საზოგადოების მყინვარი და სხვა. გამყინვარების საერთო ფართობია 650 კმ². დამახასიათებელია მაღალმთიანი გლაციალურ-ნივალური ლანდშაფტები. აღმოაჩინა გეოგრაფმა ნიკოლაი კორჟენევსკიმ 1927 წელს და ეწოდა სსრკ მეცნიერებათა აკადემიის პატივსაცემად.

## სქოლიო
კატეგორია:ტაჯიკეთის ქედები
ტილიანი

**ტილიანი**, *მტილიანი*, — მდინარე აღმოსავლეთ საქართველოში, ქურთის და თიღვის მუნიციპალიტეტებში. სოფელ ავნევთან მარცხენა მხრიდან უერთდება აღმოსავლეთის ფრონეს. სახელი „მტილიანი“ ბაღ-ბოსტნიან ადგილს ნიშნავს (რაც მიუთითებს მის გარშემო სოფლის მეურნეობის მაღალ დონეზე). მის ნაპირზე მდებარე ზემო ავნევს (დღ. ავნევის ნაწილი) მტილიანასაც უწოდებდნენ. ჯონდო გვასალიას მოხსენიებული აქვს როგორც **ავნევის წყალი**.

## სქოლიო 
კატეგორია:შიდა ქართლის მხარის მდინარეები
ავთანდილ რცხილაძე

**ავთანდილ რცხილაძე** (დ. 19 ივნისი, 1939)  — ქართველი პოლიტიკოსი. 

დაამთავრა თბილისის ვანო სარაჯიშვილის სახელობის სახელმწიფო კონსერვატორია.  1966 წელს დაამთავრა თბილისის რკინიგზის ტექნიკუმი. სხვადასხვა წლებში იყო ამიერკავკასიის რკინიგზის სამმართველოს ელექტრომექანიკოსი, თბილისის  №26 პროფესიულ-ტექნიკური სასწავლებლის საწარმოო სწავლების ოსტატი, თბილისის მეტროპოლიტენის მექანიკოსი, თბილისის ვასო აბაშიძის სახელობის მუსიკალური თეატრის მსახიობი, თელავის სამუსიკო სასწავლებლის პედაგოგი. საქართველოს ჰელსინკის კავშირის გამგეობის წევრი. 1990-1991 წლებში იყო საქართველოს რესპუბლიკის  პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
## რესურსები ინტერნეტში
*ავთანდილ რცხილაძე  — საქართველოს პარლამენტის ოფიციალური საიტი

კატეგორია:დაბადებული 19 ივნისი
კატეგორია:დაბადებული  1939
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:თბილისის სახელმწიფო კონსერვატორიის კურსდამთავრებულები
კალიუმის ტეტრაპეროქსოქრომატი

**კალიუმის ტეტრაპეროქსოქრომატი** — არაორგანული ნივთიერება, ქიმიური ფორმულით K3[Cr(O2)4]. არის მყარი, მოწითალო ყავისფერი, პარამაგნიტური ნივთიერება. იგი ქრომის იშვიათ ნაერთებს მიეკუთვნება, ვინაიდან ნივთიერებაში ქრომს +5 ჟანგვის რიცხვი აქვს. ასევე ის სტაბილური პეროქსოლიგანდების ერთ-ერთი იშვიათი წარმომადგენელია.

## მიღება
კალიუმის ტეტრაპეროქსოქომატი მიიღება კალიუმის ქრომატის, წყალბადის პეროქსიდისა და კალიუმის ჰიდროქსიდის ურთიერთქმედებით 0°C-ზე:
:\mathsf{ 2K_2CrO_4 + 9H_2O_2 + 2KOH \ \xrightarrow{0^oC}\ 2K_3Cr(O_2)_4\downarrow + 10H_2O + O_2\uparrow }
## დაშლა
კალიუმის ტეტრაპეროქსოქომატი წყალთან რეაქციისას გამოიყოფა კალიუმის ქრომატი, კალიუმის ჰიდროქსიდი და ჟნგბადი. ასევე იშლება 170°C-ზე გაცხელებისას.:
:\mathsf{ 4K_3Cr(O_2)_4 + 2H_2O \ \xrightarrow{}\ 4K_2CrO_4 + 4KOH + 7O_2\uparrow }

## სქოლიო
კატეგორია:პეროქსიდები
კატეგორია:კალიუმის ნაერთები
კატეგორია:ქრომის ნაერთები
სტავროპოლის მაღლობი

**სტავროპოლის მაღლობი** () — მაღლობი რუსეთში, სტავროპოლის მხარეში. განლაგებულია წინაკავკასიის ცენტრალურ ნაწილში, მდინარეებს ყუბანსა და კუმას და კუმა-მანიჩის ღრმულს შორის. სუბგანედურად მისი სიგრძე 300 კმ აღწევს, სიგანე სუბმერიდიანულად 200 კმ. სიმაღლე 831,8 მ-მდე (მთა სტრიჟამენტი). სამხრეთ ნაწილში შუამდინარეთის ვაკეები მდებარეობენ ზღვის დონიდან 400–500 მ სიმაღლეზე, ხოლო შთენილი პლატოსებრი სერები 500–600 მ და მეტსაც აღწევენ. მაღლობის შუა ნაწილის აბსოლუტური სიმაღლეა 400–450 მ.

მაღლობისთვის დამახასიათებელია ზომიერად კონტინენტური კლიმატი რბილი (იანვრის საშუალო ტემპერატურა –5 °С) ზამთრითა და მშრალი თბილი ზაფხულით (ივლისის საშუალო ტემპერატურა დაახლოებით 24 °С); ატმოსფერული ნალექების რაოდენობა 200–600 მმ წელიწადში (აღმოსავლეთით). მაღლობიდან სათავეს იღებენ მდინარეები ეგორლიკი, კალაუსი, ტომუზლოვკა; გაწყლოვანებულია სტავროპოლის დიდი არხითა და ყუბან-ეგორლიკის სისტემით. სტეპი მოხნულია; მთის მასივებზე — ტყესტეპია ფართოფოთოვანი ტყის მონაკვეთებით.

## სქოლიო
კატეგორია:რუსეთის მაღლობები
სტრიჟამენტი

**სტრიჟამენტი** () — მთა რუსეთში, სტავროპოლის მხარეში. წარმოადგენს სტავროპოლის მაღლობის უმაღლეს წერტილს. სიმაღლე 831,8 მ. მთის ფართობია დაახლოებით 150 კმ². აგებულია თიხებით. აღმოსავლეთი კალთებიდან სათავეს იღებს მდინარე ტიომნაია. მთის მწვერვალზე, 775–831 მ სიმაღლეზე განლაგებულია აღკვეთილი. სახელწოდება მომდინარეობს ციხესიმაგრისგან, რომელიც მთაზე 1794 წელს აშენდა და რომელიც ატარებდა უცხოურ სახელწოდებას — რეტრანშამენტი (გამაგრება), რომელიც რუსულად გადაკეთდა სტრიჟამენტის სახელწოდებით.

## სქოლიო
კატეგორია:სტავროპოლის მხარის მთები
კენგ-კრუნგის ეროვნული პარკი

**კენგ-კრუნგის ეროვნული პარკი** () — ეროვნული პარკი სამხრეთ ტაილანდში. მოიცავს ტყეებით დაფარულ 541 კმ² ტერიტორიას ფუქეთის მთიანეთში. ეროვნული პარკის სტატუსი 1991 წლის 4 დეკემბერს მიენიჭა.

ეროვნული პარკი სურათ-თჰანის პროვინციის ჩრდილო-დასავლეთ ნაწილში მდებარეობს და ორ მთიანეთს აერთიანებს, რომლის უმაღლესი წერტილი, კჰაო სანგი ზღვის დონიდან 849 მეტრის სიმაღლეზე მდებარეობს. ჩრდილოეთ ნაწილს მდინარეები კჰლონგ სა და ლანგ სუანი ასაზროდებენ, ხოლო სამხრეთ ნაწილს - კჰლონგ იანი და ფუმ დუანგი. პარკში სპილოები, დათვები, მალაიური ტაპირები, ვეფხვები, მაიმუნების რამდენიმე და ფრინველების მრავალი სახეობა ბინადრობს. 

## რესურსები ინტერნეტში
*National Park, Wildlife and Plant Conservation Department

## სქოლიო
კატეგორია:ტაილანდის ეროვნული პარკები
კატეგორია:IUCN კატეგორია II
კატეგორია:1991 წელს დაარსებული დაცული ტერიტორიები
თერგ-კუმის დაბლობი

**თერგ-კუმის დაბლობი** () — დაბლობი რუსეთში. ადმინისტრაციულად ვრცელდება ყალმუხეთში, დაღესტანში, ჩეჩნეთსა და სტავროპოლის მხარეში. წარმოადგენს კასპიისპირა დაბლობის სამხრეთ-დასავლეთ ნაწილს. დასავლეთით ესაზღვრება სტავროპოლის მაღლობი, აღმოსავლეთით კასპიის ზღვა, სამხრეთით კავკასიონის მთისწინეთი. დასავლეთიდან აღმოსავლეთისაკენ გადაჭიმულია დაახლოებით 350 კმ-ზე. 

დასავლეთით ამაღლებულია 100 მ-მდე. ზედაპირი დახრილია აღმოსავლეთისაკენ, ესე იგი კასპიის ზღვისკენ. თერგ-კუმის დაბლობის აკუმულაციური ვაკეები მოთავსებულია ჰერცინული ნაოჭა საძირკვლის დაძირვის ვრცელ არეში, რომლის გაღუნვის ღერძი დაახლოებით ემთხვევა მდინარე თერგის ქვემო დინების მიმართულებას. რეგიონის გეომორფოგენეზში ტექტონიკურ დაძირვასთან ერთად, მონაწილეობდა მდინარეების, ზღვის, ტბებისა და ქარის მოქმედება. 

რელიეფში განასხვავებენ: ჩრდილოეთით — კუმისპირა ვაკეს, მრავალრიცხოვანი მლაშობებითა და მარილიანი ტბებით; მდინარე თერგის ხეობიდან ჩრდილოეთით — თერგ-კუმის მასივის ქვიშებს (ნოღაის სტეპი) მოძრავი და გამაგრებული ქვიშების რელიეფის ტიპური ეოლური ფორმებით; სამხრეთ-აღმოსავლეთით — მდინარე თერგისა და სულაკის დელტების რაიონს — კალაპოტისპირა ნაყარის, „ლიმანების“ დადაბლებებისა და ზღვისპირა ლაგუნების ერთობლიობით. გავრცელებულია მშრალი სტეპის ლანდშაფტი და ნახევარუდაბნოები; მდინარეთა დელტებში — ლია-ლელიანები. განვითარებულია მეცხოველეობა. ცნობილია ნავთობისა და აირის საბადოები.

## სქოლიო
კატეგორია:რუსეთის დაბლობები
შეფილდ იუნაიტედი

**შეფილდ იუნაიტედი** — საფეხბურთო კლუბი, ინგლისში, სამხრეთ იორკშირის ქალაქ შეფილდში, რომელიც ასპარეზობს ინგლისური ფეხბურთის უმაღლეს დივიზიონში პრემიერლიგაში. შეფილდის ისტორია იწყება 1889 წლიდან, როდესაც შეფილდ იუნაიტედის კრიკეტის კლუბის წევრებმა ჩამოაყალაბეს საფეხბურთო კლუბი, ზედმეტსახელად ქვიათ პირები „ბლეიდს“ ქალაქ შეფილდში ფოლდანის მოპოვების გამო. შეფილდი საშინაო თამაშებს მართავს ბრამალ ლეინის სტადიონზე. 

შეფილდ იუნაიტედმა ინგლისის ფეხბურთის ლიგა მოიგო 1898 წელს, ინგლისის ასოციაციის თასი 1899, 1902, 1912 და 1925 წლებში. ინგლისის ასოციაციის თასის ფინალში დამარცხდნენ 1901 და 1936 წლებში, ხოლო ნახევარ ფინალში გავიდნენ 1961, 1993, 1998, 2003 და 2014 წლებში. ინგლისის ლიგის თასზე ასპარეზობის უდიდესი მიღწევა იყო ნახევარ ფინალებში გასვლა 2003 და 2015 წლებში. 

შეფილდ იუნაიტედი იყო პირველი ინგლისური კლუბი რომელიც ჩამოყალიბებიდან მალევე 1892-93 წლების სეზონში დააწინაურეს, მეორე დივიზიონიდან გადავიდა პირველ დივიზიონში. 1992 წელს ინგლისის უმაღლესი პირველი დივიზიონი ოფიცლურად გაუქმდა და შეიქმნა პრემიერლიგა. პირველი სეზონის მონაწილე შეფიდიც იყო, ტურნირის პირველი გოლი შეფილდის ფეხბურთელმა ბრაიან დინმა გაიტანა, ბრამალ ლეინზე პრემეირლიგის პირველი გამარჯვებული მანჩესტერ იუნაიტედი 2-1 დამარცხდა. 

კლუბის ტრადიციულ ფორმას წარმოადგენს წითელი და თეთრი ზოლის მაისური და შავი ფერის შორტები. მათი უახლეს კონკურენტად მიიჩნევა თანაქალაქელი შეფილდ უენსდეი, ამ ორი გუნდის დაპირისპირებას მოიხსენიებენ როგორც ფოლადის დერბი.

## სქოლიო 
კატეგორია:ინგლისის საფეხბურთო კლუბები
ბერტილ ოლინი

**ბერტილ გოტარდ ოლინი** (დ. 23 აპრილი, 1899  - გ. 3 აგვისტო, 1979 ) — შვედი ეკონომისტი და პოლიტიკოსი, სტოკჰოლმის ეკონომიკის სკოლის ეკონომიკის პროფესორი 1929 წლიდან 1965 წლამდე. ასევე იყო სახალხო პარტიის ლიდერი, რომელიც იმ დროს შვედეთის ყველაზე დიდი ოპოზიციური პარტია იყო, 1944 წლიდან 1967 წლამდე. მეორე მსოფლიო ომის დროს, 1944-1945 წლებში, შვედეთის კოალიციურ მთავრობაში იგი მცირე ხნის განმავლობაში ვაჭრობის მინისტრად მსახურობდა. იყო ჩრდილოეთის საბჭოს პრეზიდენტი 1959 და 1964 წლებში. 

1977 წელს მას მიენიჭა ნობელის  პრემია ეკონომიკის დარგში ბრიტანელ ეკონომისტ ჯეიმზ მიდთან ერთად „საერთაშორისო ვაჭრობისა და საერთაშორისო კაპიტალის მოძრაობის თეორიაში მნიშვნელოვანი წვლილისთვის“.

## მნიშვნელოვანი პუბლიკაციები 
* *The German Reparations Problem*, 1930
*  Geneva: Secretariat of the League of Nations; 1931.
* *Interregional and International Trade*, 1933
* *Mechanisms and Objectives of Exchange Controls*, 1937

## წყაროები 
* Encyclopædia Britannica Online "International trade"
* NobelPrize.org "Why Trade?" 
* Chapter 60 The Heckscher–Ohlin (Factor Proportions) Model

## რესურსები ინტერნეტში 
* 
* Bertil Ohlin
* Bertil Ohlin Institute
* Ohlin's life 
* Academician RACEF, Spain
* Presentation: THE YOUNG OHLIN ON THE THEORY OF INTERREGIONAL AND INTERNATIONAL TRADE
* IDEAS/RePEc
* 
კატეგორია:შვედი ნობელის პრემიის ლაურეატები
კატეგორია:ნობელის პრემიის ლაურეატები ეკონომიკაში
კატეგორია:სტოკჰოლმის უნივერსიტეტის კურსდამთავრებულები
კატეგორია:ჰარვარდის უნივერსიტეტის კურსდამთავრებულები
კატეგორია:შვედი ეკონომისტები
კატეგორია:გარდაცვლილი 1979
კატეგორია:დაბადებული 1899
კატეგორია:ნობელის პრემიის ლაურეატები ანბანის მიხედვით
ნიკოლოზ ნუცუბიძე

**ნიკოლოზ ნუცუბიძე** (დ. ?) — ქართველი სპორტსმენი (უშუ), ჭაბუკებს შორის კუნგფუს მსოფლიო ჩემპიონატის გამარჯვებული (2019, ემეიშანი, ჩინეთი), ჭაბუკებს შორის კუნგფუს მსოფლიო ჩემპიონატის ბრინჯაოს პრიზიორი (2019, ემეიშანი, ჩინეთი).

## ძირითადი შედეგები 
## რესურსები ინტერნეტში 
* ნიკოლოზ ნუცუბიძე  — ქართული სპორტი

კატეგორია:თბილისში დაბადებულები
კატეგორია:ქართველი უშუისტები
ანზორ საკანდელიძე

**ანზორ საკანდელიძე** (დ. 18 მარტი, 1940, ქუთაისი – 6 იანვარი, 2024) — ქართველი ინჟინერი, მეცნიერი, სპორტსმენი, პოლიტიკოსი.

1963 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1964-1981 წლებში მუშაობდა საქართველოს სსრ მშენებლობის სამინისტროს ტრესტ „მშენინდუსტრიის“  № 1 რკინა-ბეტონის ქარხნის მთავარი ტექნოლოგი, საქართველოს ტექნიკური უნივერსიტეტის ინჟინერი, ლაბორანტი, უფროსი ლაბორანტი, ასპირანტი, უმცროსი, უფროსი მეცნიერ-თანამშრომელ;ი, დოცენტი. 1981-1985 წლებში იყო  ცეკავშირის სამშენებლო-სამონტაჟო ტრესტის „საქკოოპმშენის“ თბილისის რკინა-ბეტონის ქარხნის დირექტორი, ამავე ტრესტის მმართველის მოადგილე. 1985 წლიდან საქართველოს რესპუბლიკის ვაჭრობის სამინისტროს სამშენებლო-სამონტაჟო ტრესტის თბილისის სამრეწველო საწარმოო კომბინატის დირექტორი, მთავარი ტექნოლოგი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 
## რესურსები ინტერნეტში
*ანზორ საკანდელიძე — საქართველოს პარლამენტის ოფიციალური საიტი

კატეგორია:დაბადებული 18 მარტი
კატეგორია:დაბადებული  1940
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:გარდაცვლილი 6 იანვარი
კატეგორია:გარდაცვლილი 2024
კატეგორია:საქართველოს პოლიტექნიკური ინსტიტუტის კურსდამთავრებულები (1963)
კატეგორია:ქუთაისში დაბადებულები
ავთანდილ საყვარელიძე (მრავალმნიშვნელოვანი)

**ავთანდილ საყვარელიძე** შეიძლება აღნიშნავდეს:

*ავთანდილ საყვარელიძე  — საქართველოს რესპუბლიკის I მოწვევის უზენაესი საბჭოს წევრი
*ავთანდილ საყვარელიძე — ბიზნესმენი, საქართველოს IV მოწვევის პარლამენტის წევრი
ზურაბ სანიკიძე

**ზურაბ სანიკიძე** (დ. 15 ნოემბერი, 1962, თბილისი) — ქართველი პოლიტიკოსი.

დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1979-1980 წლებში იყო თბილისის აბრეშუმის საწარმოო გაერთიანების მუშა. 1984-1987 წლებში იყო საქართველოს სახელმწიფო არქივის არქივარიუსი, 1987 წლიდან — საქართველოს ხელოვნების სახელმწიფო მუზეუმის მუშა. საქართველოს სახალხო ფრონტი-რადიკალური კავშირის მთავარი კომიტეტის წევრი. 1990-1992 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“,  ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).

## რესურსები ინტერნეტში
*ზურაბ სანიკიძე  — საქართველოს პარლამენტის ოფიციალური საიტი

კატეგორია:დაბადებული 15 ნოემბერი
კატეგორია:დაბადებული  1962
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
ზურაბ
ავთანდილ საყვარელიძე

**ავთანდილ საყვარელიძე** (დ. 6 აგვისტო, 1937) — ქართველი ეკონომისტი, თანამდებობის პირი, ინჟინერი, პოლიტიკოსი.

დაამთავრა საქართველოს პოლიტექნიკური ინსტიტუტი და სსრკ სახალხო მეურნეობის აკადემია. 1960-1978 წლებში იყო თბილისის ქარხანა „ელექტროავტომატის“ ინჟინერი, უფროსი ინჟინერი, საქართველოს სსრ მინისტრთა საბჭოს სამეცნიერო-კვლევით სამუშაოთა კოორდინაციის სახელმწიფო კომიტეტის სწავლული მდივანი, რესპუბლიკის სახალხო კონტროლის კომიტეტის განყოფილების გამგე, საქართველოს კომუნისტური პარტიის ცენტრალური კომიტეტის ინსპექტორი, საქართველოს კპ აფხაზეთის საქალაქო კომიტეტის მეორე მდივანი, აფხაზეთის ასსრ მინისტრთა საბჭოს თავმჯდომარე, 1978-1985 წლებში იყო სსრ კავშირის სახალხო მეურნეობის აკადემიის მსმენელი, საქართველოს კპ თბილისის მთაწმინდის რაიკომის პირველი მდივანი, საქართველოს კპ ცენტრალური კომიტეტის განყოფილების გამგე, 1986-1992 წლებში იყო ქართული საბჭოთა ენციკლოპედიის მთავარი რედაქტორის მოადგილე, 1992 წლიდან — ენციკლოპედია „საქართველოს“ მთავარი სარედაქციო საბჭოს თავმჯდომარე. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).

## რესურსები ინტერნეტში
*ავთანდილ საყვარელიძე  — საქართველოს პარლამენტის ოფიციალური საიტი

კატეგორია:დაბადებული 6 აგვისტო
კატეგორია:დაბადებული  1937
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:საქართველოს პოლიტექნიკური ინსტიტუტის კურსდამთავრებულები
კატეგორია:ქართველი ეკონომისტები
კატეგორია:ქართველი ინჟინრები
ავთანდილ
ოთარ საგინაშვილი

**ოთარ საგინაშვილი** (დ. უცნობია) — ქართველი სპორტსმენი (მკლავჭიდი), ჭაბუკებს შორის მსოფლიო ჩემპიონატის გამარჯვებული (2019, კონსტანცა, რუმინეთი, 80 კგ), ჭაბუკებს შორის მსოფლიო ჩემპიონატის გამარჯვებული (2019, კონსტანცა, რუმინეთი, 80 კგ).

## ძირითადი შედეგები 
## რესურსები ინტერნეტში 
* ოთარ საგინაშვილი — ქართული სპორტი 

კატეგორია:პიროვნებები გაურკვეველი დაბადების თარიღით 
კატეგორია:ქართველი მკლავჭიდელები
მინდია ფეტვიაშვილი

**მინდია ფეტვიაშვილი** (დ. ) — ქართული სპორტი (მკლავჭიდი), ევროპის ჩემპიონატის გამარჯვებული (1995, მოსკოვი, რუსეთი, 70 კგ), მსოფლიო ჩემპიონატის გამარჯვებული (1996, ვირჯინია ბიჩი, აშშ, 75 კგ).

## ძირითადი შედეგები 
## რესურსები ინტერნეტში 
* მინდია ფეტვიაშვილი  — ქართული სპორტი 

კატეგორია:დაბადებული 9 ოქტომბერი
კატეგორია:დაბადებული 1996
კატეგორია:ქართველი მკლავჭიდელები
მერაბ საყვარელიძე

**მერაბ საყვარელიძე** (დ.  2 იანვარი, 1947) — ქართველი ექიმი, პოლიტიკოსი.

დაამთავრა  თბილისის სახელმწიფო სამედიცინო ინსტიტუტი. 1970 წლიდან იყო თბილისის ტრავმატოლოგიისა და ორთოპედიის სამეცნიერო-კვლევითი ინსტიტუტის უფროსი მეცნიერ-თანამშრომელი.  1990-1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 
## რესურსები ინტერნეტში
*მერაბ საყვარელიძე — საქართველოს პარლამენტის ოფიციალური საიტი

კატეგორია:დაბადებული 2 იანვარი
კატეგორია:დაბადებული  1947
კატეგორია:საქართველოს რესპუბლიკის I მოწვევის უზენაესი საბჭოს წევრები
ალექსი ფრეწუაშვილი

**ალექსი ფრეწუაშვილი** (დ. ?) — ქართველი სპორტმსენი (მკლავჭიდი), ევროპის ჩემპიონატის გამარჯვებული (2016, ბუქარესტი, რუმინეთი, 55 კგ), ევროპის ჩემპიონატის გამარჯვებული (2015, სოფია, ბულგარეთი, 55 კგ).

## ძირითადი შედეგები 
## რესურსები ინტერნეტში 
* ალექსი ფრეწუაშვილი  — ქართული სპორტი

კატეგორია:ქართველი მკლავჭიდელები
მარინე ფუტკარაძე

**მარინე ფუტკარაძე** (დ. ?) — ქართული სპორტი (მკლავჭიდი), შშმ პირთა შორის მსოფლიო ჩემპიონატის გამარჯვებული (2016, ბლაგოევგრადი, ბულგარეთი, 60 კგ), შშმ პირთა შორის მსოფლიო ჩემპიონატის გამარჯვებული (2017, ბუდაპეშტი, უნგრეთი, 70 კგ).

## ძირითადი შედეგები 
## რესურსები ინტერნეტში 
* მარინე ფუტკარაძე  — ქართული სპორტი 

კატეგორია:ქართველი მკლავჭიდელები
ილია ყანდაშვილი

**ილია ყანდაშვილი** (დ. 12 მაისი, 1989) — ქართველი სპორტსმენი (მკლავჭიდი). შშმ პირთა შორის მსოფლიო ჩემპიონატის სამგზის გამარჯვებული — 2019 (კონსტანცა, რუმინეთი, 80 კგ), 2019 (კონსტანცა, რუმინეთი, 80 კგ), 

## ძირითადი შედეგები 
## რესურსები ინტერნეტში 
* ილია ყანდაშვილი  — ქართული სპორტი

## სქოლიო 
კატეგორია:დაბადებული 12 მაისი
კატეგორია:დაბადებული 1989
კატეგორია:ქართველი მკლავჭიდელები
პოლიე

მინი|ლივანსკო-პოლიე
[მინი|პოლიე [პელოპონესის ნახევარკუნძული|პელოპონესში]]
მინი|ლივანსკო-პოლიე
**პოლიე**, **კარსტული პოლიე** () — კარსტული რელიეფის ზედაპირული ფორმები. წარმოადგენს ბრტყელფსკერიან და ციცაბოფერდობებიან დახშულ ქვაბულს, რომლის ფართობი მერყეობს 5–400 კმ² ფარგლებში. გამომუშავებულია კარსტულ კირქვებში; ღერძული სიგრძე ვითარდება მთავარი სტრუქტურული მიმართულების პარალელურად. სიგრძე ათეულობით კმ აღწევს. ზედაპირული დანალექები აკუმულირდება ფსკერის გასწვრივ. პოლიე ყალიბდება კარსტული რელიეფის განვითარების ბოლო სტადიაზე. წარმოიქმნება რამდენიმე კარსტული ძაბრის შეერთების შედეგად. მის ფარგლებში განვითარებულია ძაბრები პონორებთან ერთად, რომელშიც წყლები გადის, აგრეთვე ვოკლუზები. 

დინარის კარსტულ რეგიონში განლაგებულია დაახლოებით 130 კარსტული პოლიე, რომლებიც ზოგადად განფენილია ჩრდილო-დასავლეთიდან სამხრეთ-აღმოსავლეთისაკენ. დინარის კარსტის პირველი ამომწურავი კვლევა განახორციელა სერბმა გეოგრაფმა იოვან ციიჩმა 1900 წელს. 

მსოფლიოში უდიდეს კარსტულ პოლიეს წარმოადგენს ბოსნია და ჰერცეგოვინაში არსებული ლივანსკო-პოლიე, რომლის ფართობია 405 კმ², სიგრძე 64 კმ, სიგანე 6 კმ, სიმაღლე ზღვის დონიდან 720 მ.  

პოლიე საქართველოს კირქვული კარსტის დამახასიათებელი ფორმაა. აღსანიშნავია შაორის ქვაბული, წებელდის პოლიე, ქვიბიას პოლიე, თურჩუს პოლიე და სხვა. შაორის ქვაბულს ზოგიერთი ავტორი ტექტონიკურ-კარსტული გენეზისის პოლიედ მიიჩნევს, ზოგიერთი ტექტონიკურ წარმონაქმნად, ხოლო ავტორთა ერთი ნაწილი მას ზემოაღნიშნულ მეორე ტიპის პოლიედ თვლის.  

პოლიეს ფსკერი გამოიყენება როგორც მინდორი და საძოვარი. სახელწოდება „პოლიე“ წარმოსდგა სლავური ენებიდან და სიტყვასიტყვით „ველს“, „მინდორს“ ნიშნავს. 

## სქოლიო
კატეგორია:რელიეფის კარსტული ფორმები
ჯემალ საჯაია

**ჯემალ საჯაია** (დ. 	23 მარტი, 1947) — ქართველი პოლიტიკოსი.

დაამთავრა სოხუმის პედაგოგიური ინსტიტუტი.  1964-1987 წლებში იყო სოხუმის შოთა რუსთაველის სახელობის სანერგო მეურნეობის მუშა, სოხუმის რაიონის მეცხოველეობის კომპლექსის მუშაკი, ამ კომპლექსის განყოფილების გამგე, დირექტორი, 1987 წლიდან სოხუმის რაიონის ნიკოლოზ ბარათაშვილის სახელობის კოლმეურნეობის გამგეობის თავმჯდომარე. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).  იყო 1992-1995 წლებში იყო საქართველოს მე-3 მოწვევის პარლამენტის წევრი (სოხუმის მაჟორიტარი) და 1995-1999 წლებში იყო საქართველოს მე-4 მოწვევის პარლამენტის წევრი (სოხუმის მაჟორიტარი).
1999 -2004 წლებში იყო საქართველოს მე-5 მოწვევის პარლამენტის წევრი.

## რესურსები ინტერნეტში
*ჯემალ საჯაია — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევა)
*ჯემალ საჯაია — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)
*ჯემალ საჯაია — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)

კატეგორია:დაბადებული 24 მარტი
კატეგორია:დაბადებული 1947
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:საქართველოს III მოწვევის პარლამენტის წევრები
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
ჯემალ
ბაბადაღი

**ბაბადაღი** () — მწვერვალი აზერბაიჯანში, აღმოსავლეთ კავკასიონზე. სიმაღლე 3629,6 მ. მდებარეობს მდინარე ყარაჩაის სათავეების სიახლოვეს. მთისძირიდან სათავეს იღებენ მდინარეები გოქჩაი, გირდიმანჩაი და ბაბაჩაი. ადგილობრივ მოსახლეობაში წმინდა ადგილადაა მიჩნეული. გადმოცემით, მთის მწვერვალზე დაკრძალულია ბრძენი ბერი. ზაფხულში ბაბადაღზე ადიან მომლოცველები. აზერბაიჯანის ერთ-ერთი ყველაზე პოპულარული მთაა.

## სქოლიო
კატეგორია:აზერბაიჯანის მთები
ტუფანდაღი

**ტუფანდაღი** () — მთა აზერბაიჯანში, აღმოსავლეთ კავკასიონზე. მდებარეობს გუსარის, ყუბისა და გაბალის რაიონების მიჯნაზე, სოფელ ხინალუღის სიახლოვეს. სიმაღლე 4191 მ. მთის კალთიდან სათავეს იღებს მდინარე ქუდიალჩაი. სახელწოდება ითარგმნება როგორც „მთა ქარიშხალი“. მთის რაიონში ხშირია ქარიშხალი და ქარი.

## სქოლიო
კატეგორია:აზერბაიჯანის მთები
დეავგაი

**დეავგაი** () — მთა რუსეთში, დაღესტანში. მდებარეობს აღმოსავლეთ კავკასიონზე. სიმაღლე 4016 მ. მთის მწვერვალი შეზნექილი ფორმისაა. დაფარულია მუდმივი თოვლით. კალთები კლდოვანია. ჩრდილოეთით მთა წარმოქმნის თითქმის ციცაბო, შავი ფიქალის კონტრფორსიან კედელს. სამხრეთი კალთები წარმოადგენს ყინულ-თოვლიან კარნიზს.

## სქოლიო
კატეგორია:დაღესტნის მთები
ნუკატლი

**ნუკატლი** () — მთა რუსეთში, დაღესტანში. სიმაღლე 3903 მ. მდებარეობს აღმოსავლეთ კავკასიონზე. წარმოადგენს ნუკატლის ქედის ერთ-ერთ უმაღლეს წერტილს. მთის ჩრდილო-დასავლეთით არის ფირნული ველი.

## სქოლიო
კატეგორია:დაღესტნის მთები
აპოლონ სილაგაძე

**აპოლონ სილაგაძე** (დ. 29 მაისი, 1942, თბილისი — გ. 25 ივლისი, 2017)  — ქართველი მეცნიერი, ფილოლოგი, პოლიტიკოსი.

## ბიოგრაფია
1965 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. 1975 წლიდან — ფილოლოგიის მეცნიერებათა კანდიდატი, 1976 წლიდან დოცენტი, 1981-1985 წლეში იყო თბილისის სახელმწიფო უნივერსიტეტის პრორექტორი. 1986-1988 წლებში იყო თბილისის სახელმწიფო უნივერსიტეტის აღმოსავლეთმცოდნეობის ფაკულტეტის დეკანი. 1988 წლიდან ფილოლოგიის მეცნიერებათა დოქტორი, 1990 წლიდან პროფესორი. 1988-1992 წლებში იყო გაზეთ „სახალხო განათლების“ (შემდგომში უზენაესი საბჭოს გაზეთი „ერი“) მთავარი რედაქტორი. 1990-1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი საქართველოს კომუნისტური პარტიიდან, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1992 წელს იყო რედაქტორი გამოცემისა „რა ხდებოდა თბილისში“, რომელმაც აღწერა საქართველოს სამოქალაქო ომი. 1992-1998 წლებში იყო გაზეთ „სვობოდნაია გრუზიას“ მთავარი რედაქტორი. 1998-2004 წლებში იყო საქართველოს საგანგებო და სრულუფლებიანი ელჩი ეგვიპტის არაბთა რესპუბლიკაში, სირიის არაბთა რესპუბლიკაში, ლიბანის რესპუბლიკასა და იორდანიის ჰაშემიტური სამეფოში. 2004-2006 წლებში იყო თბილისის სახელმწიფო უნივერსიტეტის სემიტოლოგიის კათედრის გამგე. 2006-2017 წლებში იყო თბილისის სახელმწიფო უნივერსიტეტის ჰუმანიტარული ფაკულტეტის არაბისტიკის დეპარტამენტის ხელმძღვანელი, სრული პროფესორი. 

მეცნიერული ინტერესების სფერო: არაბისტიკა, ქართველოლოგია (ენათმეცნიერება, ლიტერატურათმცოდნეობა და ლექსმცოდნეობა, ისტორიოგრაფია), გამოქვეყნებული აქვს 120 სამეცნიერო შრომა. . 

## რესურსები ინტერნეტში
*აპოლონ სილაგაძე — საქართველოს პარლამენტის ოფიციალური საიტი

კატეგორია:დაბადებული 29 მაისი
კატეგორია:დაბადებული  1942
კატეგორია:გარდაცვლილი  25 ივლისი
კატეგორია:გარდაცვლილი  2017
კატეგორია:საქართველოს რესპუბლიკის I მოწვევის უზენაესი საბჭოს წევრები
აპოლონ
კატეგორია:ქართველი დიპლომატები
ანზორ სიჭინავა

**ანზორ სიჭინავა** (დ. 12 მარტი, 1960)  — ქართველი პოლიტიკოსი.

დაამთავრა  აფხაზეთის სახელმწიფო უნივერსიტეტი. 1977-1978 წლებში იყო  ჩხოროწყუს რაიონის სოფელ ლესიჭინეს ჩაის საბჭოთა მეურნეობის მუშა, 1982-1990 წლებში იყო სოფელ ლესიჭინეს საშუალო სკოლის მასწავლებელი, ჩხოროწყუს მხარეთმცოდნეობის მუზეუმის მეცნიერ-თანამშრომელი, 1990 წლიდან იყო ლესიჭინეს საშუალო სკოლის მასწავლებელი.  1990-1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).

## რესურსები ინტერნეტში
*ანზორ სიჭინავა — საქართველოს პარლამენტის ოფიციალური საიტი

კატეგორია:დაბადებული 12 მარტი
კატეგორია:დაბადებული  1960
კატეგორია:საქართველოს რესპუბლიკის I მოწვევის უზენაესი საბჭოს წევრები
დავით სამუშია

**დავით სამუშია** (დ.  უცნობია) — ქართველი სპორტსმენი (მკლავჭიდი), მსოფლიო ჩემპიონატის გამარჯვებული (2019, კონსტანცა, რუმინეთი, 80 კგ), ევროპის ჩემპიონატის გამარჯვებული (2018, სოფია, ბულგარეთი, 75 კგ).

## ძირითადი შედეგები 
## რესურსები ინტერნეტში 
* დავით სამუშია  — ქართული სპორტი

კატეგორია:პიროვნებები გაურკვეველი დაბადების თარიღით 
კატეგორია:ქართველი მკლავჭიდელები
რამაზ სურმანიძე

**რამაზ სურმანიძე** (დ. 10 მაისი, 1933, სოფ. ჭალა, ახლანდ. შუახევის მუნიციპალიტეტი — გ. 9 ოქტომბერი, 2020)  — ქართველი ექიმი, პოლიტიკოსი. მედიცინის მეცნიერებათა კანდიდატი.

დაამთავრა თბილისის სახელმწიფო სამედიცინო ინსტიტუტი. 1944-1947 წლებში იყო შუახევის რაიონის სოფელ ჭალის ფოსტალიონი. 1950-1956 წლებში იყო თბილისის პირველი კლინიკური საავადმყოფოს სანიტარი, 1956-1957 იყო წლებში შუახევის რაიონის სოფელ ბარალეთის ამბულატორიის გამგე, 1957-1963 წლებში იყო ამავე რაიონის მთავარი ექიმი, 1963-1974 წლებში იყო ბათუმის № 1 საავადმყოფოს მთავარი ექიმის მოადგილე, ბათუმის საქალაქო საბჭოს აღმასკომის ჯანმრთელობის დაცვის განყოფილების გამგე, 1975-1977 წლებში ოყო პროფკავშირთა კურორტების მართვის აჭარის საოლქო საბჭოს თავმჯდომარის მოადგილე, თავმჯდომარე, 1977-1985 წლებში იყო აჭარის ჯანმრთელობის დაცვის მინისტრი, 1985 წლიდან სანიტარიული განათლების საოლქო სახლის ექიმი. 1990-1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).

## რესურსები ინტერნეტში
*რამაზ სურმანიძე — საქართველოს პარლამენტის ოფიციალური საიტი
*რამაზ სურმანიძე — ბიბლიოვიკი

## სქოლიო
კატეგორია:დაბადებული 10 მაისი
კატეგორია:დაბადებული  1933
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:ქართველი ექიმები
კატეგორია:მედიცინის მეცნიერებათა კანდიდატები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:გარდაცვლილი 9 ოქტომბერი
კატეგორია:გარდაცვლილი 2020
რამაზ
დავით ტაბიძე

**დავით ტაბიძე** (დ. 10 ივლისი, 1951)  — ქართველი ქიმიკოსი, პოლიტიკური მოღვაწე.. ქიმიის მეცნიერებათა კანდიდატი.

დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1973-1985 წლებში იყო  აღნიშნული უნივერსიტეტის ლაბორანტი, ასპირანტი, 1985 წლიდან კათედრის დოცენტი. 1990-1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).

## რესურსები ინტერნეტში
*დავით ტაბიძე — საქართველოს პარლამენტის ოფიციალური საიტი

კატეგორია:დაბადებული 10 ივლისი
კატეგორია:დაბადებული  1951
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:ქართველი ქიმიკოსები
კატეგორია:თბილისის სახელმწიფო უნივერსიტეტის კურსდამთავრებულები
მარიამ ნოდია

**მარიამ ნოდია** (დ.  უცნობია) — ქართველი სპორტსმენი ქალი (მკლავჭიდი). ჭაბუკებს შორის ევროპის ჩემპიონატის ვერცხლის მედლის მფლობელი (2019, ლატრაკი, საბერძნეთი). ჭაბუკებს შორის მსოფლიო ჩემპიონატის ბრინჯაოს მედალოსანი (2018, ანთალია, თურქეთი).

## ძირითადი შედეგები 
## რესურსები ინტერნეტში 
* მარიამ ნოდია  — ქართული სპორტი. 

კატეგორია:პიროვნებები გაურკვეველი დაბადების თარიღით 
კატეგორია:ქართველი მკლავჭიდელები
კატეგორია:ქალები სპორტში
ზვიად ოდოშაშვილი

**ზვიად ოდოშაშვილი**  (დაბადების თარიღი უცნობია, კასპი) — ქართველი სპორტსმენი (სამბო).  ევროპის ჩემპიონატის ბრინჯაოს მედლის მფლობელი (2017, მინსკი, ბელარუსი). მსოფლიო ჩემპიონატის ბრინჯაოს პრიზიორი (2016, სოფია, ბულგარეთი).

## ძირითადი შედეგები 
## რესურსები ინტერნეტში 
* ზვიად ოდოშაშვილი  — ქართული სპორტი.

კატეგორია:კასპის მუნიციპალიტეტში დაბადებულები
კატეგორია:ქართველი სამბისტები
კატეგორია:პიროვნებები გაურკვეველი დაბადების თარიღით
გიორგი პერტაია

**გიორგი პერტაია** (დ. თარიღი უცნობია, თბილისი) — ქართველი სპორტსმენი (ბერძნულ-რომაული ჭიდაობა). ახალგაზრდებს შორის საქართველოს ჩემპიონატის ბრინჯაოს პრიზიორი (2018, 55 კგ). ჭაბუკებს შორის მსოფლიო ჩემპიონატის ვერცხლის მედლის მფლობელი (2018, ზაგრები, ხორვატია). 

## ძირითადი შედეგები 
## რესურსები ინტერნეტში 
* გიორგი პერტაია  — ქართული სპორტი.

კატეგორია:თბილისში დაბადებულები
კატეგორია:ქართველი მოჭიდავეები ბერძნულ-რომაულ სახეობაში
კატეგორია:პიროვნებები გაურკვეველი დაბადების თარიღით
სეზონის მწვრთნელი პრემიერლიგაში

**პრემიერლიგის სეზონის მწვრთნელი** — ფეხბურთის ასოციაციის ჯილდო ინგლისში, რომელიც გადაეცემა საფეხბურთო კლუბის მთავარ მწვრთნელს. ჯილდო გამოარჩევს პრემიერლიგაში მწვრთნელს სეზონის მიხედვით. გამარჯვებული ვლინდება ლიგის სპონსორების ერთობლივი გადაწყვეტილებით მაისის მეორე ან მესამე კვირაში. ჯილდო დაწესდა 1993-1994 წლების პრემიერლიგის სეზონზე კარლინგის მიერ. აღნიშნულ ჯილდოს სახელი მთავარი სპონსორიდან გამომდინარე ეწოდება, 1994 დან 2001 წლამდე კარლინგის წლის მწვრთნელი, 2001 დან 2004 წლამდე ბარკლიკარდის წლის მწვრთნელი და 2004 წლიდან დღემდე ბარკლეის სეზონის მწვრთნელი ჰქვია.

1994 წელს სადებიუტო ჯილდო გადაეცა პრემიერლიგის გამარჯვებულ მანჩესტერ იუნაიტედის მთავარ მწვრთნელ ალექს ფერგიუსონს. მიმდინარე გამარჯვებულია მანჩესტერ სიტის მწვრთნელი პეპ გვარდიოლა.

სამწვრთნელო კარიერის განმავლობაში ყველაზე მეტჯერ (11) ეს ჯილდო დაიმსახურა ალექს ფერგიუსონმა 1994 წლიდან 2013 წლამდე. 1998 წელს არსენ ვენგერი გახდა პირველი არაბრიტანელი, რომელმაც გამარჯვება მოახერხა, აღნიშნული ჯილდო ვენგერმა არსენალის სახელით კიდევ ორჯერ მოიპოვა. ჟოზე მოურინიომ და პეპ გვარდიოლამ შეძლეს ერთზე მეტჯერ გამარჯვება, მათ ფერგიუსონის შემდეგ მოახერხეს ზედიზედ რამდენიმე სეზონში საუკეთესო მწვრთნელის ტიტულის აღება.

ოთხმა მწვრთნელმა პრემიერლიგის ტიტულის აღების გარეშე შეძლო ჯილდოს მოპოვება. ჯორჯ ბარლიმ (2000-2001 წლების სეზონი) იფსვიჩ თაუნი მეხუთე პოზიციაზე გაიყვანა, ამ სეზონში იფსვიჩი პრემიერლიგაში ახალ გადმოსული იყო, ჰარი რედნაპმა 2009-2010 წლების სეზონში შეძლო ტოტენჰემ ჰოტსპურის მეოთხე პოზიციაზე გაყვანა, ეს კლუბისთვის თორმეტი წლის განმავლობაში საუკეთესო შედეგი იყო, ალან პარდიუს ხელმძღვანელობით 2011-2012 წლებში ნიუკასლ იუნაიტედიმ უმაღლეს პოზიციას მიაღწია ბოლო ცხრა წელში, და ტონი პაულსი 2013-2014 წლებში, როდესაც ნოემბერში კრისტალ პალასი ლიგის ფსკერზე იმყოფებოდა საბოლოოდ სეზონი მე-11 პოზიციაზე დაასრულა.

## სქოლიო 
კატეგორია:ინგლისის პრემიერლიგა
კატეგორია:მწვრთნელების ჯილდოები
გიორგი როსტომაშვილი

**გიორგი როსტომაშვილი** (დ. 30 სექტემბერი, 1993, ნინოწმინდა, საგარეჯოს მუნიციპალიტეტი) — ქართველი სპორტსმენი (მკლავჭიდი).  ევროპის ჩემპიონატის ვერცხლის მედალოსანი (2018, სოფია, ბულგარეთი). მსოფლიო ჩემპიონატის ვერცხლის მედლის მფლობელი  (2017, ბუდაპეშტი, უნგრეთი).

## ძირითადი შედეგები 
## რესურსები ინტერნეტში 
* გიორგი როსტომაშვილი — ქართული სპორტი.

კატეგორია:ქართველი მკლავჭიდელები
კატეგორია:დაბადებული 30 სექტემბერი
კატეგორია:დაბადებული 1993
ბექა ჟორჟოლაძე

**ბექა ჟორჟლაძე**  (დაბადების თარიღი უცნობია, თბილისი) — ქართველი სპორტსმენი (უშუ). კუნგფუს მსოფლიო ჩემპიონატის ბრინჯაოს მედალოსანი. ეს მსოფლიო ჩემპიონატი კუნგფუში ჩატარდა 2019 წელს ქალაქ ემეიშანში, ჩინეთში.

## ძირითადი შედეგები 
## რესურსები ინტერნეტში 
* ბექა ჟორჟოლაძე  — ქართული სპორტი.

კატეგორია:თბილისში დაბადებულები
კატეგორია:ქართველი უშუისტები
კატეგორია:პიროვნებები გაურკვეველი დაბადების თარიღით
გია სუბელიანი

**გია სუბელიანი** (დ. 18 თებერვალი, 1965, თბილისი — გ. 3 იანვარი, 2023)  —  ქართველი გეოლოგი, პოლიტიკოსი.

1986 წელს დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1986-1990 წლებში იყო  გაერთიანება „საქგეოლოგის“ ჩრდილო-დასავლეთის გეოლოგიური საძიებო ექსპედიციის გეოლოგი. სრულიად საქართველოს მერაბ კოსტავას საზოგადოების ცხუმ-აფხაზეთის განყოფილების გამგეობის წევრი. 1990-1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).

## რესურსები ინტერნეტში
*გია სუბელიანი — ბიბლიოვიკი

კატეგორია:დაბადებული 18 თებერვალი
კატეგორია:დაბადებული 1965
კატეგორია:გარდაცვლილი 3 იანვარი
კატეგორია:გარდაცვლილი 2023
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი გეოლოგები
კატეგორია:თბილისში დაბადებულები
გია
სოფრომ სანთელაძე

**სოფრომ სანთელაძე**  — ქართველი სპორტსმენი (მკლავჭიდი). მსოფლიო ჩემპიონატის ორგზის ვერცხლის მედალის მფლობელი (1992, ჟენევა; 1994, სედერტელიე). 1996 მსოფლიო ჩემპიონატის ბრინჯაოს მედალოსანი (ვირჯინია ბიჩი, აშშ).

## ძირითადი შედეგები 
## რესურსები ინტერნეტში 
* სოფრომ სანთელაძე  — ქართული სპორტი.

კატეგორია:პიროვნებები გაურკვეველი დაბადების თარიღით 
კატეგორია:ქართველი მკლავჭიდელები
ნიკოლოზ სიხვაძე

**ნიკოლოზ სიხვაძე** (დ.  უცნობია) — ქართველი სპორტსმენი (მკლავჭიდი). ახალგაზრდებს შორის მსოფლიო ჩემპიონატის ბრინჯაოს მედლის მფლობელი (2018, ანთალია, თურქეთი). ახალგაზრდებს შორის ევროპის ჩემპიონატის ვერცხლის მედალოსანი (2018, სოფია, ბულგარეთი).

## ძირითადი შედეგები 
## რესურსები ინტერნეტში 
* ნიკოლოზ სიხვაძე  — ქართული სპორტი.

კატეგორია:პიროვნებები გაურკვეველი დაბადების თარიღით 
კატეგორია:ქართველი მკლავჭიდელები
ქოლგა (ფილმი)

**„ქოლგა“** — ქართველი რეჟისორის, მიხეილ კობახიძის, მიერ 1967 წელს გადაღებული მოკლემეტრაჟიანი ფილმი. ფილმის ქრონომეტრაჟია 18 წუთი.

## როლებში
*ჯანა პეტრაიტიტე (გოგონა)
*გია ავალიშვილი (გზის ოსტატი)
*რამაზ გიორგობიანი (ქოლგის პატრონი)
*ბაადურ წულაძე (ეპიზოდში)

## ისტორია 
ფილმის გადაღებები დაიწყო 1966 წელს.

მოსკოვიდან ჩამოსულმა კომისიამ მასალის ნახვის შემდეგ ფილმი დაიწუნა. როგორც მიხეილ კობახიძე იხსენებდა, კომისიის ვერდიქტი შემდეგი იყო: „ამ სისულელეზე ხარჯავთ სახელმწიფო სახსრებს? ეს ფორმალიზმია, აზრი ბუნდოვანია, არ შეიძლება ამის მოსკოვში ჩვენება!“. ფილმი დახურეს. 

მიხეილ კობახიძემ ფილმი საკუთარი ხარჯებით დაასრულა და მოსკოვში თავის პედაგოგ სერგეი გერასიმოვთან ჩაიტანა, რომელმაც „გოსკინოსთან“ უშუამდგომლა და ფილმი გადარჩა.

საბოლოოდ ფილმი მაინც აიკრძალა, რეჟისორს კი მალევე აეკრძალა კინოს გადაღება.

### შინაარსი 
ფილმის სიუჟეთი წყვილის ამბავს ეფუძნება,  ქალ-ვაჟის ყურადღებას ჰაერში მოფარფატე ქოლგა მიიპყრობს. ჰაერში მოფარფატე ქოლგის დევნაში დაღლილი წყვილი ხვდება, რომ ოცნება ყოველთვის არ არის ხელმისაწვდომი.

### პრიზები და ფესტივალები 
მთავარი პრიზი და „ფიპრესის“ პრიზი, კრაკოვის (პოლონეთი) საერთაშორისო კინოფესტივალი (1967).

## სქოლიო
კატეგორია:1967 წლის ქართული ფილმები
კატეგორია:სსრკ-ის ფილმები
კატეგორია:მიხეილ კობახიძის ფილმები
ირინე ტალიაშვილი

**ირინე ტალიაშვილი** (დ. 22 დეკემბერი, 1946,  სოფ. ძველი ანაგა,  სიღნაღის რაიონი)   — ქართველი მწერალი, რეჟისორი, პოლიტიკოსი.

1969 წელს დაამთავრა თბილისის ალექსანდრე პუშკინის სახელობის სახელმწიფო პედაგოგიური ინსტიტუტის ქართული ენისა და ლიტერატურის ფაკულტეტი. შემდეგ დაამთავრა ლენინგრადის მუსიკის, თეატრისა და კინემატოგრაფიის სახელმწიფო ინსტიტუტის სარეჟისორო ფაკულტეტი.

მუშაობდა საქართველოს ტელევიზიისა და რადიოს კომიტეტში ასისტენტად, ხოლო შემდეგ — რეჟისორად 1985 წლამდე. მისი პირველი მოთხრობები გამოქვეყნდა 1974 წელს გაზეთებში: „ნორჩი ლენინელი“ და „ახალგაზრდა კომუნისტი“, ჟურნალებში: „დილა“ და „პიონერი“. მისი პირველი წიგნები: „ბავშვებს მარტოობის ეშინიათ“, „გალიაში იფთირია“, „აქილევსის დაბრუნება“ გამოვიდა 1982 წელს.  1990-1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“,  ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
## რესურსები ინტერნეტში
*ირინე ტალიაშვილი — საქართველოს პარლამენტის ოფიციალური საიტი

კატეგორია:დაბადებული 22 დეკემბერი
კატეგორია:დაბადებული  1946
კატეგორია:საქართველოს რესპუბლიკის I მოწვევის უზენაესი საბჭოს წევრები
ივანე ტურაშვილი

**ივანე ტურაშვილი** (დ. 13 აგვისტო, 1948) — ქართველი პოლიტიკოსი. ფილოლოგიის მეცნიერებათა კანდიდატი.

დაამთავრა თბილისის  სახელმწიფო უნივერსიტეტი. 1972-1980 წლებში იყო აღნიშნული უნივერსიტეტის ასპირანტი, თანამშრომელი, 1980 წლიდან უფროსი მეცნიერ-თანამშრომელი. წმიდა ილია მართლის საზოგადოების გამგეობის წევრი. 1990-1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).

## რესურსები ინტერნეტში
*ივანე ტურაშვილი — საქართველოს პარლამენტის ოფიციალური საიტი

კატეგორია:დაბადებული 13 აგვისტო
კატეგორია:დაბადებული  1948
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:თბილისის სახელმწიფო უნივერსიტეტის კურსდამთავრებულები
ალბრეხტ კოსელი

**ლუდვიგ კარლ მარტინ ალბრეხტ კოსელი** (; დ. 16 სექტემბერი, 1853, როსტოკი, გერმანია, — გ. 5 ივლისი, 1927, ჰაიდელბერგი, გერმანია) — გერმანელი ბიოქიმიკოსი. ცნობილია ცოცხალი უჯრედების გენეტიკური ინფორმაციის მატარებელი ნუკლეინის მჟავების ბიოქიმიური შემადგენლობის შესახებ შრომებით, რისთვისაც 1910 წელს მიენიჭა ნობელის პრემია ფიზიოლოგიასა და მედიცინაში.

## ბიოგრაფია
ალბრეხტ კოსელი დაიბადა 1853 წელს. მამამისი კომერსანტი და როსტოკში (იმხანად მეკლენბურგ-შვერინის დიდი საჰერცოგო) პრუსიის კონსული იყო. 1878 წელს დაამთავრა სტრასბურგის გერმანული უნივერსიტეტის სამედიცინო ფაკულტეტი, სადაც მის მასწავლებელთა შორის იყო ცნობილი გერმანელი ფიზიოლოგი და ბიოქიმიკოსი ფელიქს ჰოპე-ზაილერი. 1878-1883 წლებში კოსელი მუშაობდა და ასწავლიდა იქვე, სტრასბურგის უნივერსიტეტში, 1883 წელს კი ემილ-ჰაინრიხ დებუა-რაიმონის მიწვევით გახდა ბერლინში ფიზიოლოგიის ბერლინის ფიზიოლოგიის ინსტიტუტის ქიმიის განყოფილების ხელმძღვანელი, 1887 წელს კი — პროფესორი. 1895 წლიდან კოსელი იყო მარბურგში ფიზიოლოგიის ინსტიტუტის ორდინარული პროფესორი და დირექტორი, 1901 წელს იგივე თანამდებობა დაიკავა ჰაიდელბერგის უნივერსიტეტში; 1908-1909 წლებში იყო ამავე უნივერსიტეტის პრორექტორი. 1924 წლიდან ხელმძღვანელობდა ჰაიდელბერგის ცილების კვლევების ინსტიტუტს. ამავე წლიდან იყო ჰაიდელბერგის უნივერსიტეტის პროფესორი-ემერიტუსი.

1879 წლიდან კოსელი მუშაობდა იმ დროს ახლადგამოვლენილი ნუკლეინის მჟავების თვისებებზე და დაადგინა, რომ მათი მოლეკულები ცილოვანი და არაცილოვანი კომპონენტებისგან შედგება. 1885-1901 წლებში კოსელმა და მისმა მოსწავლეებმა ჰიდროლიზისა და სხვა მეთოდების გამოყენებით განსაზღვრეს ნუკლეინის მჟავების ქიმიური სტრუქტურა და აღმოაჩინეს მათი შემადგენელი ფუძე ნივთიერებები: ადენინი, ციტოზინი, გუანინი, თიმინი და ურაცილი. 1890-იან წლებში კოსელი იკვლევდა ცილების სტრუქტურას, ცოცხალ უჯრედებში ცილების პეპტონად გარდაქმნის პროცესს, უჯრედების პეპტიდურ კომპონენტებს და სხვ. მან ასევე აღმოაჩინა ამინომჟავა ჰისტიდინი (1896), აგმანტინი და სხვა ნივთიერებები. კოსელიმა პირველმა მიიღო სამკურნალო პრეპარატი თეოფილინი, რომელიც ბუნებრივი ფორმით ჩაის ფოთოლში და ყავის მარცვლებში გვხვდება. 

კოსელი ნუკლეინის მჟავების შესწავლაში შეტანილი წვლილისთვის 1910 წელს გახდა ნობელის პრემიის ლაურეატი. ის იყო კემბრიჯის, დუბლინის, გენტის, გრაიფსვალდის, ედინბურგის უნივერსიტეტების საპატიო დოქტორი, შვედეთის მეცნიერებათა სამეფო აკადემიისა და უფსალის მეცნიერებათა სამეფო საზოგადოების წევრი და სხვ. 1907 წელს გერმანიის მთავრობამ მიანიჭა საიდუმლო მრჩევლის წოდება. გარდაიცვალა 1927 წელს, 73 წლის ასაკში. ცოლად ჰყავდა (1886 წლიდან) ლუიზ ჰოლცმანი (გ. 1913), ფილოლოგ ადოლფ ჰოლცმანის ქალიშვილი. წყვილს ჰყავდა ორი შვილი: შემდგომში ცნობილი ფიზიკოსი ვალტერ კოსელი (დ. 1888 – გ. 1956) და ქალიშვილი გერტრუდი (დ. 1889).

## რესურსები ინტერნეტში
* Albrecht Kossel – Biographical. NobelPrize.org. Nobel Media AB 2020. ციტირების თარიღი: 19 ივნისი, 2020.
* 

## სქოლიო
კატეგორია:დაბადებული 16 სექტემბერი
კატეგორია:დაბადებული 1853
კატეგორია:გარდაცვლილი 5 ივლისი
კატეგორია:გარდაცვლილი 1927
კატეგორია:ნობელის პრემიის ლაურეატები ანბანის მიხედვით
კატეგორია:გერმანელი ნობელის პრემიის ლაურეატები
გივი ურიათმყოფელი

**გივი ურიათმყოფელი** (დ. 25 იანვარი, 1961)  — ქართველი პოლიტიკოსი.

დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1978-1979 წლებში იყო ზესტაფონის რაიონის სოფელ ქვედა საზანოს კოლეურნეობის წევრი, 1983-1989 წლებში იყო საქართველოს რესპუბლიკის მეცნიერებათა აკადემიის ფიზიკის ინსტიტუტის ეკონომისტი. 1990 წლიდან იყო  მერაბ კოსტავას სახელობის საქართველოს საადგილმამულო, მოსახლეობის განსახლებისა და დახმარების ფონდის მთავარი ბუღალტერი. 1990-1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).

## რესურსები ინტერნეტში
*გივი ურიათმყოფელი — საქართველოს პარლამენტის ოფიციალური საიტი

კატეგორია:დაბადებული 25 იანვარი
კატეგორია:დაბადებული  1961
კატეგორია:საქართველოს რესპუბლიკის I მოწვევის უზენაესი საბჭოს წევრები
ლოვარდ ტუხაშვილი

**ლოვარდ ტუხაშვილი** (დ. 25 ოქტომბერი, 1940, სოფელი ბოდბისხევი, სიღნაღის რაიონი — გ. 18 სექტემბერი, 1995)  — ქართველი ისტორიკოსი, პოლიტიკოსი.

დაამთავრა თბილისის ივანე ჯავახიშვილის სახელობის სახელმწიფო უნივერსიტეტი.  1964—1967 წლებში იყო აღნიშნული უნივერსიტეტის ასპირანტი, 1967—1968 წლებში კი იმავე კათედრის უნივერსიტეტის თანამშრომელი, 1968—1973 წლებში იყო საქართველოს რესპუბლიკის მეცნიერებათა აკადემიის ივანე ჯავახიშვილის სახელობის ისტორიის, არქეოლოგიისა და ეთნოგრაფიის უმცროსი თანამშრომელი. 1989 წლიდან იყო წამყვანი მეცნიერ-თანამშრომელი და საპრობლემო განყოფილების ხელმძღვანელი. 1990—1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 

## რესურსები ინტერნეტში
*ლოვარდ ტუხაშვილი — საქართველოს პარლამენტის ოფიციალური საიტი

კატეგორია:დაბადებული 25 ოქტომბერი
კატეგორია:დაბადებული  1940
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:ქართველი ისტორიკოსები
კატეგორია:თბილისის სახელმწიფო უნივერსიტეტის კურსდამთავრებულები
მერაბ ურიდია

**მერაბ ურიდია** (დ. 23 ივნისი, 1957, ქუთაისი — გ. 20 მარტი, 2011)  — ქართველი პოლიტიკოსი.

დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1979-1990 წლებში იყო საქართველოს რესპუბლიკის მეცნიერებათა აკადემიის მათემატიკის ინსტიტუტის თანამშრომელი. წმიდა ილია მართლის საზოგადოების გამგეობის წევრი. 1990-1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ქარტია – 91“.

## რესურსები ინტერნეტში
*მერაბ ურიდია  —   საქართველოს პარლამენტის ოფიციალური საიტი (საქართველოს რესპუბლიკის I მოწვევის უზენაესი საბჭო)
*მერაბ ურიდია  —  საქართველოს პარლამენტის ოფიციალური საიტი (საქართველოს პარლამენტის მესამე მოწვევა)

 

კატეგორია:დაბადებული 23 ივნისი
კატეგორია:დაბადებული  1957
კატეგორია:გარდაცვლილი    20 მარტი
კატეგორია:გარდაცვლილი    2011
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:საქართველოს III მოწვევის პარლამენტის წევრები
ედმუნდ ფრიკი

[მინი|ფოთის მუზეუმი (ყოფ. ომერ ავგენინოს სახლი, [1907); არქიტექტორი — ედმუნდ ფრიკი.]]
**ედმუნდ ფრიკი** (; ; ; დ. 10 მარტი, 1876, კოვნო, ახლანდ. კაუნასი, ლიეტუვა, — გ. 1944, გერმანია) — გერმანელ-ლიეტუველი არქიტექტორი და ინჟინერი.

არქიტექტორ ედმუნდ-ემილიონას ფრიკის შვილი. სწავლობდა პეტერბურგის სამოქალაქო-საინჟინრო ინსტიტუტში. 1902-1920 წლებში მუშაობდა საქართველოში: ჯერ ბათუმში, შემდეგ ფოთსა და ქუთაისში. 1921 წლიდან მოღვაწეობდა ლიეტუვაში, იყო კაუნასის საქალაქო მშენებლობის დეპარტამენტის ხელმძღვანელი. ფოთში 1907-1909 წლებში ქალაქის თავის ნიკო ნიკოლაძის მიწვევით იყო საქალაქო ინჟინერი. ასევე იყო ფოთის საკათედრო ტაძრის მშენებლობისათვის შემოწირულობების კომიტეტის, ქართველთა შორის წერა-კითხვის გამავრცელებელი საზოგადოების წევრი. დააპროექტა საქალაქო ბიბლიოთეკა (ქალაქის პარკი, ფოთი), სასტუმრო „ბრისტოლის“ შენობა (დავით აღმაშენებლის ქ., ფოთი), სახელმწიფო ისტორიის მუზეუმი (26 მაისის ქ., ფოთი), საცხოვრებელი სახლები (ვ. გეგიძის ქ., ფოთი), ყოფილი ყრუთა საზოგადოების შენობა (ტელეკომპანია „ფაზისის“ ადმინისტრაციის შენობა, ფოთი), ომერ ავგენინოს საცხოვრებელი სახლი (ყოფ. ლიალინსკის ქ., ფოთი), ყოფ. სახელმწიფო უშიშროების შენობა (ქუთაისი), ასევე რკინიგზის სადგურის შენობა (მარიამპოლე, ლიეტუვა), საულის გიმნაზიის შენობა (კაუნასი), ღვთისმშობლის სახელობის ეკლესია (სასნავი, ლიეტუვა), სახანძროს სამსახურის შენობა (კაუნასი), ადამ მიცკევიჩის სახელობის გიმნაზია (კაუნასი), ხარების საკათედრო ტაძარი (კაუნასი) და სხვ. მის მიერ აგებული შენობების უმრავლესობა მოდერნის სტილს განეკუთვნება; ისინი წარმოადგენს ცვალებადი სიმაღლის მქონე შენობებს, რომლებიც გამსხვავებული დეკორატიული ელემენტების მიუხედავად, საერთო სახეს ატარებს.

## ლიტერატურა
* Nijolė Lukšionytė-Tolvaišienė. Edmundas Alfonsas Frykas. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004. 264 psl.

## რესურსები ინტერნეტში
კატეგორია:დაბადებული 1876
კატეგორია:დაბადებული 10 მარტი
კატეგორია:გარდაცვლილი 1944
კატეგორია:გერმანელი არქიტექტორები
სემელე

[250px|მინი|მარჯვნივ|„სემელეს სიკვდილი“, [პეტერ პაულ რუბენსი]]
**სემელე** () — ბერძნულ მითოლოგიაში თებეს მეფის, კადმოსისა და ჰარმონიას ასული; ინოს და, ზევსის სატრფო და დიონისეს დედა. ვარაუდობენ, რომ სემელე მიწის უძველესი ფრიგიული ქალღმერთი იყო.

## ბიოგრაფია 
ყველაზე ცნობილი მითი სემელეზე, დიონისეს დაბადების ამბავს გვამცნობს: ზევსს შეუყვარდა მშვენიერი სელმე და მოკვდავის სახით იწყო მასთან გამოცხადება. მუცლადღებული მეფის ასული ეჭვიანმა ჰერამ იმსხვერპლა. იგი მეხისტეხაში დაიღუპა. მაგრამ გადარჩა მისი შვილი დიონისე და როდესაც წამოიზარდა, მიწისქვეშა სამეფოდან ამოიყვანა ძვირფასი დედა, მას თიონე  უწოდა და ოლიმპოსზე დაავანა უკვდავთა შორის.

სემელეს კულტს დიდხანს სცემდნენ თაყვანს თებეში. ხოლო მითოსი სემელეზე  და დიონისეს დაბადებაზე მრავალ ქმნილებაში აისახა (ევრიპიდეს „ბაქკი ქალები“; ნონოსის პოემა „დიონისიაკა“ და სხვა).

## ლიტერატურა 
* *ნანა ტონია*, *ზურაბ კიკნაძე*, მითოლოგიური ენციკლოპედია ტომი II, გამომცემლობა „ბაკმი“, 2012 წ., ISBN 978-9941-426261.

კატეგორია:ბერძნული მითოლოგია
გერმანე ფაცაცია

**გერმანე ფაცაცია** (დ. 20 აგვისტო, 1951, სოფელი ახალდაბა, ოჩამჩირის რაიონი — გ. 10 სექტემბერი, 2013) — ქართველი პოლიტიკოსი, ფილოსოფოსი.

1973 წელს დაამთავრა თბილისის სახელმწიფო უნივერსიტეტის ფილოსოფია-ფსიქოლოგიის ფაკულტეტი. 1973–1977 წლებში იყო თბილისის სახელმწიფო უნივერსიტეტის უმცროსი მეცნიერ-თანამშრომელი. 1977–1983 წლებში იყო ფილოსოფიის ინსტიტუტის მეცნიერ-თანამშრომელი. 1983–1990 წლებში იყო პოლიტოლოგიის ინსტიტუტის უფროსი მეცნიერ-თანამშრომელი, განყოფილების გამგე. 1991–1996 წლებში იყო დირექტორი. წლების მანძილზე ეწეოდა აქტიურ პედაგოგიურ, სამეცნიერო და სახელმწიფოებრივ მოღვაწეობას. არის წიგნების და 200-ზე მეტი სტატიის ავტორი. ფილოსოფიურ მეცნიერებათა დოქტორი. დისერტაციის თემა „ცოდნის თეორიული და ემპირიული დონეების თანაფარდობა სოციოლოგიაში“, რომელიც დაიცვა 1981 წელს.

1990–1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“. 1992–1995 წლებში — საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ქართველ ტრადიციონალისტთა კავშირი“. 1995–1999 წლებში — საქართველოს მე-4 მოწვევის პარლამენტის წევრი (აფხაზეთიდან მაჟორიტარი). 1999–2004 წლებში — საქართველოს მე-5 მოწვევის პარლამენტის წევრი (აფხაზეთიდან მაჟორიტარი).

## რესურსები ინტერნეტში
*გერმანე ფაცაცია — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევა)
*გერმანე ფაცაცია — საქართველოს პარლამენტის ოფიციალური საიტი (საქართველოს მე-3 მოწვევა)
*გერმანე ფაცაცია — საქართველოს პარლამენტის ოფიციალური საიტი (საქართველოს მე-4 მოწვევა)
*გერმანე ფაცაცია — საქართველოს პარლამენტის ოფიციალური საიტი (საქართველოს მე-5 მოწვევა)

კატეგორია:დაბადებული 1 იანვარი
კატეგორია:დაბადებული 1953
კატეგორია:გარდაცვლილი 10 სექტემბერი
კატეგორია:გარდაცვლილი 2013
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:საქართველოს III მოწვევის პარლამენტის წევრები
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ოჩამჩირის მუნიციპალიტეტში დაბადებულები
მამიკონ ფიდანიანი

**მამიკონ ფიდანიანი** (დ. 11 ნოემბერი, 1939)  — ქართველი პოლიტიკოსი.

დაამთავრა ერევნის ზოოტექნიკურ-ვეტერინარული ინსტიტუტი. 1963-1970 წლებში იყო ახალქალაქის რაიონის სოფლის მეურნეობის საწარმოო სამმართველოს ინსტრუქტორ-ორგანიზატორი, ზოოტექნიკოსი, უფროსი ზოოტექნიკოსი, მთავარი ზოოტექნიკოსი. 1970-1987 წლებში იყო ამავე რაიონის სოფლის მეურნეობის სამმართველოს მთავარი ზოოტექნიკოსი, სამმართველოს უფროსის მოადგილე, სოფლის მეურნეობის საწარმოო გაერთიანების თავმჯდომარის მოადგილე, საქართველოს კომუნისტური პარტიის ახალქალაქის რაიონული კომიტეტის განყოფილების გამგე, ამ რაიონის აგროსამრეწველო გაერთიანების საბჭოს თავმჯდომარე, 1987 წლიდან საქართველოს კპ ახალქალაქის რაიკომის პირველი მდივანი. 1990-1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი.

## რესურსები ინტერნეტში
*მამიკონ ფიდანიანი — — საქართველოს პარლამენტის ოფიციალური საიტი

კატეგორია:დაბადებული 11 ნოემბერი
კატეგორია:დაბადებული  1939
კატეგორია:საქართველოს რესპუბლიკის I მოწვევის უზენაესი საბჭოს წევრები